Гаҗман (әмирлек)

Гаҗман Әмирлеге (гарәп. إمارة عجمان‎ имарә ‘әҗман) — Берләшкән Гарәп Әмирлекләренең иң кечкенә әмирлеге. Мәркәзе — Гаҗман шәһәре. Мәйданы 259 км² (дәүләтнең 0,3 %), халык исәбе 372 923 кеше (2008) тәшкил итә. Әмирлек башлыгы — шәех Хөмәйд IV бине Рашид ән-Нөгайми. Халыкның күпчелеге әмирлекнең мәркәзендә яшиләр. Гаҗман эченә шулай ук ике анклав керә: Мәсфут (көньяк-көнчыгыштарак 110 км) һәм Мәнамә (көнчыгыштарак 60 км). Кораб төзү, энҗе табу, хөрмәчелек. Университет, медицина институты. Туризм. Якынча 1820 елда Гаҗман әл-Касыйми шәехләрдән азат булды. 1892–1971 елларда Гаҗман Килешү Гоман эчендә булган. 1971 елның 2 декабреннән БГӘ эчендә.